'थर्ड आई ऑफ निर्मल बाबा' के मामले में न्यूज़ ब्रॉडकास्ट्स एसोशिएसन की रेग्यूलेटरी न्यूज़ ब्रॉडकास्टिंग स्टैंडर्ड अथॉरिटी (एनबीएसए) को हाईकोर्ट ने जो नोटिस भेजा है उसके जवाब का तो पता नहीं, लेकिन इंटरटेनमेंट चैनलों की संस्था इंडियन ब्रॉडकास्टिंग फाउंडेशन (आईबीएफ) ने दिशा निर्देश जारी कर इस पर रोक लगाने के लिए कहा है। गौरतलब है कि पत्रकार धीरज भारद्वाज ने दिल्ली हाई कोर्ट में याचिका दायर कर सूचना एवं प्रसारण मंत्रालय, टैम और एनबीएसए को नोटिस भिजवाया था। भारद्वाज का दावा है कि 'थर्ड आई ऑफ निर्मल बाबा' नामक विज्ञापन से घरों में अंधविश्वास फैल रहा है।